Paolo Macchiarini

Paolo Macchiarini (født 22. august 1958 i Basel i Sveits) er en italiensk forsker i regenerativ medisin som var ansatt som gjesteprofessor ved Karolinska Institutet i Stockholm fra 2010 til 2016. Han arbeider også som sjeflege på universitetskliniken Careggi i Firenze. (Feil. Utdatert informasjon, han sitter i fengsel i Spania).

Macchiarini har arbeidet med avansert luftveiskirurgi og transplantasjoner med kunstige organer og han har fått internasjonal oppmerksomhet for å ha gjennomført luftrørstransplantasjoner fra avdøde donorer. Han ble rekruttert i 2010 til Karolinska Institutet for å utvikle laboratorieproduserte organer. I 2011 gjennomførte han verdens første transplantasjon av et kunstig luftrør på en pasient i Huddinge. Operasjonen ble betraktet som et medisinsk gjennombrudd.

I de påfølgende årene opererte Macchiarini inn kunstig luftrør i en rekke pasienter, og ifølge hans egne forskningsartikler var dette en suksess. Etter hvert begynte en helt annen virkelighet å komme til syne, for pasientene døde en etter en. Ved obduksjon av den første pasienten viste det seg at det kunstige luftrøret hadde forårsaket massive komplikasjoner som han til slutt døde av. Dette fikk noen av Macchiarinis forskerkolleger til å se nærmere på hans forskning, og det viste seg at han hadde unnlatt å nevne de store komplikasjonene pasientene hadde opplevd. Dette ble rapportert inn til ledelsen ved Karolinska Institutet som mistanke om forskningsjuks, men ledelsen valgte å forsvare Macchiarini og ga heller varslerne en kraftig reprimande. Det ble likevel iverksatt en uavhengig granskning av Machiarinis forskningsprosjekt. Denne bekreftet varslernes mistanke, men konklusjonen ble avfeid av ledelsen som annonserte at de hadde renvasket Macchiarini for anklagene om forskningsjuks.Regenerative Medicine Researcher Cleared of Scientific Misconduct Charges New York Times

I 2016 sendte SVT en dokumentar som gikk Macchiarinis forskning i sømmene, her fremkom det blant annet at det ikke var utført dyreforsøk forut for operasjoner på mennesker.Operationen ska inte ha testats på djur först Expressen Macchiarini innrømmet i dokumentaren at plastimplantatet ikke fungerte slik det var tiltenkt.Macchiarini medger att plaststrupen inte fungerar Dagens Medicin Saken fikk stor oppmerksomhet og førte til nytt søkelys på ledelsen ved Karolinska Institutet. I februar bekjentgjorde Anders Hamsten at han trakk seg som rektor som følge av kritikken mot håndteringen av avsløringene.Anders Hamsten avgår som rektor för KI Dagens Medicin Senere konkluderte en ekstern granskning med at Macchiarini var skyldig i forskningsjuks.KI-forskeren Macchiarini skyldig i forskningsfusk Dagens Medisin

Paolo Macchiarini ble anmeldt for å ha forvoldt pasienters død, men i oktober 2017 bestemte Påtalemyndigheten i Sverige å henlegge sakene mot ham.

 Personlig liv 

Macchiarini giftet seg i 1986 med Emanuela Pecchia og de har to barn sammen. I 2013 var paret separert da Macchiarini ble intervjuet av journalisten Benita Alexander som da jobbet for NBC News. De innledet et romantisk forhold, og Macchiarini lovet henne et storslått bryllup hvor de skulle vies av Paven. På gjestelisten skulle blant andre Barack Obama, Bill Clinton og Elton John stå, og Andrea Bocelli skulle synge i seremonien. Det hele viste seg å være en bløff.


 Referanser 

Kategori:Italienske professorer
Kategori:Kirurger
Kategori:Forskningsjuks
Kategori:Personer fra Basel